Scanorama

Scanorama (Europos šalių kino forumas „Scanorama“) – Europos šalių kino forumas, vykstantis Lietuvoje kasmet nuo 2003 m. ir prasidedantis lapkričio mėnesį. Šiame festivalyje demonstruojami trumpametražiniai, vaidybiniai, meniniai bei animaciniai filmai, atrinkti atsižvelgiant į kino formos naujumą ar profesionalumą, idėją, kūrybiškumą, intuityvų dvasingumą, vertybių atskleidimą bei saugojimą.Oficialus festivalio „Scanorama“ tinklalapis: Apie festivalį . Tikrinta 2011-12-05. Nemažai festivalio programos filmų yra įvertinti Auksinės palmės šakelės, Kanų festivalio, Europos kino akademijos, Berlinalės auksinio lokio (Vokietija), Oskaro ir kitais Europos kino apdovanojimais.

Festivalio metu vyksta seminarai kinematografijos tematika bei spaudos konferencijos, kuriose dalyvauja demonstruojamų filmų aktoriai bei režisieriai. Festivalis įprastai vyksta Vilniuje, Kaune ir Klaipėdoje.

 Istorija 
Idėja surengti Šiaurės šalių kino forumą Vilniuje, Kaune ir Klaipėdoje Gražinai Arlickaitei kilo viešint Norvegijoje, Tromsėje.Pradžia arba taip prasidėjo „Scanorama“ . cinema.lt, 2005 m. spalio 5 d. Tikrinta 2011-12-05.

2003 m. lapkričio 10–30 d. „Scanorama“ pirmą kartą įvyko trijuose Lietuvos miestuose – Vilniuje, Kaune ir Klaipėdoje. Demonstruoti filmai iš Danijos, Suomijos, Norvegijos, Švedijos, Islandijos ir Farerų salų.

Laikui bėgant, augo festivalio programos apimtis ir žiūrovų skaičius, plėtėsi į festivalio programą įtraukiamų filmų geografija. Festivalis tapo visos Europos šalių kino forumu.

2025 m. rugsėjo 25 d., reaguojant į partijos „Nemuno aušra“ kandidato Ignoto Adomavičiaus paskyrimą naujuoju kultūros ministru, Europos kino festivalis „Scanorama“ atsisakė prezidento Gitano Nausėdos globos.Europos kino festivalis „Scanorama“ atsisako prezidento Gitano Nausėdos globos

 Tikslai 
 Supažindinti Lietuvos žiūrovus su Europos šalių kino klasikos bei šiuolaikinio kino meno pasiekimais;
 Tapti kino forumu, plėtoti bendradarbiavimą tarp Baltijos, Šiaurės ir kitų Europos šalių;
 Organizuojant festivalius, esančius „Vilnius – Europos kultūros sostinė 2009“ programoje, propaguoti kultūros atvirumą ir kultūrinius mainus;
 Kurti kino forumą, atveriant turiningo laisvalaikio galimybes, propaguoti „gerą“ kiną.

 Repertuaras 
 2007 m. 

Festivalio naujienos:
 Žiaurumo zona (The Raw Zone, rež. Christian E. Christiansen)
 Vyro darbas (A Man’s Job, rež. Aleksi Salmenperä)
 Vilko metai (The Year of the Wolf, rež. Olli Saarela)
 Mažos didelės mergaitės (Triple Dare, rež. Christina Rosendahl)
 Tyrosios širdys (Pure Hearts, rež. Kenneth Kainz)
 Šalčio pagrobti (Cold Prey, rež. Roar Uthaug)
 Stiklinis miestas (Jar City, rež. Baltasar Kormákur)
 Pažeidžiamas vyras (The Man Exposed, rež. Aku Louhimies)
 Paieška (Search, rež. Maria von Heland)
 Nina Frisk (Nina Frisk, rež. Maria Blom)
 Naujas žmogus (The New Man, rež. Klaus Härö)
 Namų ilgesys (Homesick, rež. Petri Kotwica)
 Moters nublokšti (Gone with a Woman, rež. Petter Næss)
 Mirušas (Mirush, rež. Marius Holst)
 Mylėti (To Love Someone, rež. Åke Sandgren)
 Mes nugalėsime (We Shall Overcome, rež. Niels Arden Oplev)
 Marijos vyrai (Maria’s Men, rež. Vibeke Ringen)
 Karys (Jade Warrior, rež. Antti-Jussi Annila)
 Lediniu keliu (Cold Trail)
 Jokių ašarų (No Tears)
 Tu gyvendamas džiaukis (You the Living)
 Drumstas vanduo (Thicker than Water)

 2006 m. 
2006 metų festivalio naujovės – trumpametražių filmų naktis „Šiaurės pašvaistė“, bei kartu su festivaliu „Crossing Europe“ rengiama tęstinė programa „Kertant Europą“. Daug dėmesio skiriama jaunajai skandinavų kino režisierių kartai. Festivalio nugalėtojas – filmas „Įkyruolis“ (rež. Jensas Lienas).

2006 m. festivalio naujienos:
 Draugas Pedersonas (rež. Hansas Molandas)
 Albinosas Nojus (rež. Dagur Kari)
 Fata Morgana (rež. Anastasia Lapsui, Markku Lehmuskallio)
 Geresnė motina (rež. Klaus Härö)
 Izzat (rež. Ulrik Imtiaz Rolfsen)
 Įkyruolis (rež. Jensas Lienas)
 Jungtinė Afrika (rež. Olaf de Fleur Johannesson)
 Matis – pragaro didvyris (rež. Aleksi Mäkelä)
 Mylėk mane rytoj (rež. Petter Næss)
 Kaimiečiai (rež. Maria Blom)
 Kim Novak niekada nesimaudė Genesareto ežere (rež.  Martinas Asphaug)
 Kinės vyras (rež. Henrikas Ruben Genzas)
 Orangutango tango (rež. Simonas Staho)
 Pašalinti iš aikštės (rež. Róbertas I. Douglasas)
 Priemiesčio šviesos (rež. Aki Kaurismäki)
 Sveiki atvykę į Veroną (rež. Suzanne Osten)
 Sušalęs miestas (rež. Aku Lauhimies)
 Sūnūs (rež. Erikas Richteris Strandas)
 Tarsi danguje (rež. Kajus Pollakas)
 Teisėjas (rež. Gert Fredholm)
 Tranšėja (rež. Veikko Aaltonen)
 Trumpa kelionė į dangų (rež. Baltasar Kormákur)
 URO (rež. Stefanas Faldbakkenas)

 Šaltiniai 

 Nuorodos 
Oficiali festivalio „Scanorama“ svetainė

Kategorija:Lietuvos kino festivaliai